Leta 2007 postane glavni selektor Srbije in se začne pripravljati za takratno EP 2007. Že na začetku priprav se je soočil s številnimi odpovedmi standardnih reprezentantov tako, da je vzel seboj na tekmovanje številne mlade še neuveljavljene novince. Temu primeren je bil nato rezultat na turnirju, ki ga je Srbija zaključila že po prvem delu in končala na za njih skromnem 14. mestu. Tako je zaradi te slabe uvrstitve Slavnić dobil odpoved s strani srbske zveze in je zaključil kot selektor dokaj neslavno. Mu pa gre zasluga, da je dal prvi priložnost igranja za reprezentanco nekaterim zelo mladim igralcem. Najprej je to Miloš Teodosić, potem pa so tu še Milenko Tepić, Stefan Marković in Novica Veličković, vsi igralci s kasneje uspešnimi karierami.